ઇડર શહેરમાં આવેલ સ્ટેટ બેન્ક ઓફ ઇન્ડિયાની સરપ્રતાપ હાઈસ્કૂલની સામેની બ્રાન્ચમાં દિવાળી ટાઇમે નાણાંકીય લેવડ દેવડ માટે ગ્રાહકોની ભારે ભીડ જોવા મળી રહી છે. આ ઉપરાંત ખેડૂતો પણ બેકીંગ કામકાજ માટે પણ મોટી સંખ્યામાં આવી રહ્યા છે. આ અંગે બેંકના ગ્રાહક મનિષભાઈ, રાકેશભાઈ સહિતના ગ્રાહકોના જણાવ્યા પ્રમાણે ઇડર સ્ટેટ બેંક ઓફ ઇન્ડિયામાં દિવાળી પર્વ નિમિત્તે ગ્રાહકોની ભારે ભીડ જોવા મળે છે. દિવાળીના સમયે બેંકની બ્રાન્ચ દ્વારા માત્ર એક જ કાઉન્ટર ઉભુ કરવામાં આવ્યુ છે. જેના કારણે ગ્રાહકોને ખૂબ જ મુશ્કેલી પડે છે.